

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 พฤศจิกายน 2566

เรื่อง แนวทางการขับเคลื่อนโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ
 ในปีงบประมาณ พ.ศ. 2567

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 3358 ลงวันที่ 20 ตุลาคม 2565

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 1301/2850
 ลงวันที่ 6 ตุลาคม 2566 จำนวน ๑ ชุด

 ตามที่สำนักงานผู้ตรวจการแผ่นดิน ได้ดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ ตั้งแต่ปีงบประมาณ พ.ศ. 2563 - 2566 โดยขอความร่วมมือจังหวัดและองค์กรปกครองส่วนท้องถิ่น ดำเนินการตามขั้นตอน ปฏิทินการดำเนินงาน และแนวทางการพัฒนาและเพิ่มประสิทธิภาพการดำเนินโครงการฯ พร้อมทั้งขอความร่วมมือองค์กรปกครองส่วนท้องถิ่นในการสนับสนุนงบประมาณ
เพื่อดำเนินโครงการดังกล่าว ความละเอียดทราบแล้ว นั้น

 ในปีงบประมาณ พ.ศ. 2567 สำนักงานผู้ตรวจการแผ่นดินได้กำหนดแนวทางการพัฒนา
และเพิ่มประสิทธิภาพการดำเนินโครงการฯ ไว้ 7 แนวทาง ดังนี้ 1) การกำหนดหลักสูตรที่จะเปิดฝึกอบรม
2) การปรับระยะเวลากรอบปฏิทินการดำเนินงานตามโครงการฯ 12 ขั้นตอน 3) การสนับสนุนให้ภาคเอกชนในจังหวัดได้มีส่วนร่วมในการขับเคลื่อนโครงการฯ 4) การประชุมชี้แจงสร้างความเข้าใจให้กับนักเรียนกลุ่มเป้าหมายที่ประสงค์เข้าร่วมโครงการฯ และผู้ปกครอง 5) การเพิ่มจำนวนนักเรียนกลุ่มเป้าหมายมาเข้าร่วมโครงการฯ (เพิ่มเติม) กรณีจำนวนนักเรียนกลุ่มเป้าหมายที่สมัครเข้าร่วมโครงการฯ ไม่เป็นไปตามเป้าหมายที่ได้รับการจัดสรรฝึกอบรม 6) การสนับสนุนเงินช่วยเหลือประเภทต่าง ๆ ให้แก่นักเรียนกลุ่มเป้าหมายและครอบครัวเพื่อชดเชยรายได้ในระหว่างการฝึกอบรมตามโครงการฯ และ 7) การทำความเข้าใจและสร้างความตระหนักในเรื่องวินัยอุตสาหกรรมในการทำงานให้แก่นักเรียนก่อนไปฝึกงาน ณ สถานประกอบการ ดังนั้น เพื่อให้การดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับในปีงบประมาณ พ.ศ. 2567 บรรลุวัตถุประสงค์และเกิดประสิทธิภาพ จึงขอความร่วมมือจังหวัดดำเนินการ ดังนี้

 ๑. ส่งเสริม สนับสนุนการขับเคลื่อนโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ และขอความร่วมมือองค์กรปกครองส่วนท้องถิ่นที่จัดการศึกษาให้ความสำคัญในการดำเนินโครงการฯ ในปีงบประมาณ พ.ศ. 2567 โดยใช้แนวทางการพัฒนาและเพิ่มประสิทธิภาพการดำเนินโครงการ
ตามที่สำนักงานผู้ตรวจการแผ่นดินกำหนด

/๒. แจ้งปฏิทิน ...

- ๒ –

 ๒. แจ้งปฏิทินการดำเนินงานโครงการเพิ่มทักษะด้านอาชีพแก่นักเรียนที่ไม่ได้เรียนต่อ
หลังจบการศึกษาภาคบังคับ ในปีงบประมาณ พ.ศ. 2567 ให้องค์กรปกครองส่วนท้องถิ่นทุกแห่งทราบ
เพื่อแจ้งสถานศึกษาในสังกัดที่มีนักเรียนประสงค์เข้าร่วมโครงการทราบฯ

รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

ร.อสถ. ......................................

ผอ.กศ. ......................................

ผอ.กง.สศ. .................................

หน.ฝ.กศ. ..................................

จนท. .........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒241-9000 ต่อ 5312

โทรสาร. 0-2241-9021-3 ต่อ 218

ไปรษณีย์อิเล็กทรอนิกส์ saraban@dla.go.th

****

 **https://bit.ly/3SodVSe**

https://bit.ly/3eA0AFb